
PLECS DE PRESCRIPCIONS TÈCNIQUES QUE HA DE REGIR EL CONTRACTE DE SERVEI DE REALITZACIÓ D’ENQUESTES DE SATISFACCIÓ DE VISITA AMB DISPOSITIUS TÀCTILS A 23 MUSEUS I MONUMENTS ADSCRITS A L’AGÈNCIA CATALANA DEL PATRIMONI CULTURAL

1. Antecedents
L’Agència Catalana del Patrimoni Cultural entre les seves diverses funcions, té encomanada la gestió de la xarxa de monuments i jaciments arqueològics de titularitat de la Generalitat i els equipaments patrimonials adscrits al departament competent en matèria de cultura. Des de l’Àrea de Mediació de l’ACPC es realitzen diferents estudis de públics, quantitatius i qualitatius, amb l’objectiu de conèixer el perfil dels visitants d’aquests equipaments i poder així millorar de forma continuada la seva gestió.
L’any 2017 es va iniciar el seguiment de l´índex de satisfacció dels visitants i altres dades del seu perfil en sis dels equipaments que gestiona l’ACPC, mitjançant un sistema de recollida de dades amb dispositius de pantalles tàctils situats in situ en l’equipament. Els espais on es van situar aquests dispositius van ser: el Museu d’Història de Catalunya; MAC-Ullastret; MAC-Empúries; MAC-Girona; Museu de la Ciència i la Tècnica de Catalunya; Museu d’Art de Girona. Mitjançant aquests dispositius es van recollir un total de 23.806 enquestes i 7.364 comentaris, unes dades que van permetre un primer coneixement del perfil del visitant i del seu grau de satisfacció en la visita als museus i monuments gestionats per l’ACPC.
Donat aquests bon resultats, l’any 2018 es va ampliar la instal·lació dels dispositius tàctils a un total de 12 monuments i museus, amb l’objectiu de poder ampliar el coneixement del perfil dels visitants. Els sis nous espais on es van situar aquests dispositius van ser:  MAC-Barcelona; Museu Nacional Arqueològic de Tarragona; Conjunt monumental de Sant Pere de Rodes; Reial Monestir de Santes Creus; Castell de Miravet; Cartoixa d'Escaladei. Durant aquest període es van recollir 55.414 enquestes, les dades de les quals han permès conèixer millor la tipologia del visitant dels museus i equipaments gestionats per l’Agència.
En base als bons resultats experimentats els dos anys anteriors, l’any 2019 es va proposar continuar recollint les dades del perfil del visitant en els equipaments anteriors i ampliar-ne la recollida a un total de 14 equipaments, incorporant respecte l’any anterior dos nous espais: el Castell de Cardona i el Reial Monestir de Santa Maria de Vallbona. 
Donat que l’objectiu plantejat des d’un inici és conèixer al màxim el perfil dels visitants dels museus i monuments gestionats per l’ACPC, l’any 2022 es veu necessari ampliar el nombre d’equipaments en els quals instal·lar els dispositius tàctils d’enquesta de satisfacció de la visita a un total de 23 museus i monuments (tots els que disposen d’una oferta de visites i activitats de forma estable). D’aquesta manera es podrà recollir un major nombre de dades amb les que es podrà obtenir una visió molt més acurada de la tipologia dels visitants dels museus i monuments gestionats per l’ACPC, i poder així implementar les mesures de millora de gestió de públics així com de la pròpia gestió dels museus i monuments.

Els serveis que justifiquen la necessitat de contractació dels dispositius tàctils d’enquesta de satisfacció abasten l’assessorament en l’elaboració del qüestionari de satisfacció, el seu disseny gràfic i programació, la traducció a l’aranès, castellà, anglès i francès, la instal·lació dels dispositius tàctils i suports a cadascun dels equipaments, el manteniment i servei tècnic dels dispositius, l’accés remot a la visualització dels resultats de les enquestes en temps reals per part dels gestors dels museus i monuments, i l’enviament mensual d’un informe de resultats.

Així doncs, per donar compliment de manera correcta a les esmentades necessitats es considera necessària la formalització d’un contracte específic, procedint a l'auxili mitjançant la contractació amb tercers, amb respecte als principis d’eficàcia, eficiència, publicitat, transparència, no discriminació i igualtat de tracte que es preveuen a la Llei 9/2017 de 8 de novembre, de Contractes del Sector Públic (LCSP).
D'acord amb els principis exposats, es considera que l'opció més eficient i eficaç, que assegura la millor resposta a les necessitats detectades és la contractació d'un servei especialitzat que dugui a terme les tasques que tenen per objecte el descrit a l’apartat següent.

2. Objecte del contracte
L’objecte del present plec és definir les condicions tècniques per a la contractació del servei de recollida de valoracions i comentaris dels visitants dels equipaments patrimonials adscrits a l’ACPC (veure annex 1) mitjançant un qüestionari de satisfacció integrat en un dispositiu tàctil ubicat a cadascun dels equipaments patrimonials.
Seran objecte de la licitació els següents serveis, tots ells necessaris per a la correcta execució del contracte:  
1. Assessorament en l’elaboració del qüestionari de satisfacció, a partir de la proposta inicial en idioma català facilitada per part de l’Àrea de Mediació de l’ACPC.
2. Traducció del qüestionari de satisfacció als següents idiomes: aranès, castellà, anglès, i francès. 
3. Disseny gràfic del qüestionari, adaptació als cinc idiomes i personalització per a cada equipament.
4. Programació dels qüestionaris de satisfacció a tots els dispositius tàctils.
5. Disseny de l’aplicació software que permeti emmagatzemar els resultats de les enquestes en temps reals i accés  restringit  a l’aplicació (mitjançant usuari i contrasenya) als diferents tècnics responsables de la gestió dels equipaments així com al tècnics responsables de l’Àrea de Mediació.
6. Cada dispositiu tàctil constarà del següent hardware: una tauleta electrònica de 10 polzades, un sistema de suport autoportant adaptat a cada tauleta, un sistema d’alimentació elèctrica i un sistema de connexió a Internet que permeti la transferència de dades.
7. Entrega, instal·lació i recollida dels dispositius tàctils a cadascun dels equipaments amb el software integrat. 
8. Manteniment i reparació dels dispositius (hardware) i manteniment i actualització del software mitjançant servei tècnic amb control remot.
9. Enviament mensual d’un informe-resum dels resultats personalitzat per a cada equipament.
10. Enviament mensual d’un informe-resum als responsables de l’Àrea de Mediació de l’ACPC on es recullin els resultats dels 23 equipaments.
11. Possibilitat de descarregar autònomament un informe de resultats podent segmentar per dates, és a dir, per un període de temps concret.

3. Instal·lació els equipaments
Els dispositius tàctils han d’estar instal·lats en cadascun dels equipaments i preparats per al seu funcionament des de l’1 de gener de 2024 (o data de formalització del contracte si és posterior) fins el 31 de desembre de 2024.

4. Equipament (hardware)
L’empresa adjudicatària farà entrega a cada equipament del dispositiu tàctil i de tots els seus components: tauleta electrònica amb pantalla tàctil, suport de peu adaptat a la tauleta, sistema d’alimentació elèctrica i un sistema de connexió a Internet que permeti la transferència de dades. 
Per assegurar la correcta lectura i visualització de les preguntes, el terminal ha d’estar configurat de manera que la tauleta es trobi en posició horitzontal.
L’empresa adjudicatària farà la instal·lació del dispositiu en un determinat lloc de l’equipament, designat prèviament per la persona responsable de l’espai i prèvia validació dels detalls tècnics del sistema d’instal·lació i fixació.
L’empresa adjudicatària es responsable del manteniment, reparació i substitució (en el menor termini de temps possible) de qualsevol dels components que integren el dispositiu tàctil, sempre i quan no hi hagi hagut un mal ús per part de l’ACPC.
L’empresa adjudicatària es responsable de la desinstal·lació dels dispositius tàctils en la data de finalització del contracte, previ acord d’ambdues parts, de la data de recollida dels dispositius en els diferents equipaments.

5. Aplicació software de recollida de dades
L’empresa adjudicatària dissenyarà una aplicació software que ha de permetre la integració del qüestionari de satisfacció en cada tauleta, la recollida de dades, l’emmagatzematge dels resultats de les enquestes en un espai virtual i la consulta de les dades mitjançant l’accés a una àrea privada online (amb usuari i contrasenya) als diferents tècnics responsables de la gestió dels equipaments així com al tècnics responsables de l’Àrea de Mediació de l’ACPC.
El software ha de permetre la posada en marxa i el tancament automàtic del dispositiu, de manera que no sigui necessari tenir-lo engegat les 24 hores del dia. L’horari de funcionament coincidirà amb els horaris d’obertura de cada museu i/o monument proporcionat pel personal tècnic corresponent.
L’aplicació ha de disposar sempre de connexió a internet i, en cas de problemes amb la xarxa, el terminal emmagatzemarà les dades per enviar-les a l’aplicació tan bon punt recuperi la connexió a internet.
El software ha de permetre l’enviament mensual de forma automàtica d’un informe-resum dels resultats personalitzat per a cada equipament, i d’un informe-resum del conjunt dels 23 equipaments als responsables de l’Àrea de Mediació. 
L’aplicació ha de permetre segmentar les dades de la següent forma:
· Segmentació per dates, amb l’objectiu d’analitzar un període de temps i comparar les dades d’aquest període amb un anterior a seleccionar.
· Segmentació segons els filtres aplicats a l’enquesta.
L’aplicació ha de permetre a les persones de l’ACPC poder-se descarregar de forma autònoma els informes que consideri. D’igual manera, es podran descarregar les dades recollides en Excel.
6. Qüestionari de satisfacció
El qüestionari de satisfacció, definit amb l’assessorament de l’empresa adjudicatària, ha de permetre recollir les dades necessàries per tal de poder conèixer el perfil dels visitants dels museus i equipaments adscrits a l’ACPC, valorar el grau de satisfacció de la seva visita així com recollir suggeriments de millora del servei i de les seves instal·lacions.
El qüestionari de satisfacció ha de contenir un nombre mínim de 5 preguntes i un màxim de 10, de diferent tipologia:
1. Net Promoter Score: per tal de poder conèixer el grau d’experiència de la visita 
2. Preguntes de valoració: per tal de valorar diferents aspectes de les instal·lacions i serveis dels museus i equipaments: museografia, instal·lacions, visita guiada, entre d’altres.
3. Preguntes de perfil del visitant: per tal de conèixer dades relatives a la procedència, estudis, motivació per fer la visita, com ha conegut l’equipament, entre d’altres.
4. Preguntes de camp obert, per tal de poder recollir suggeriments de millores, queixes, o altres qüestions.
Cada dispositiu tindrà integrat el qüestionari de satisfacció, personalitzat per cada equipament, tant a nivell de continguts com a nivell gràfic, i amb un disseny atractiu i entenedor. 

7. Equip de treball
L’equip de treball de l’empresa adjudicatària estarà format pel següents perfils professionals:
1. Responsable del projecte[footnoteRef:1] [1:  AREA 4: Conveni col·lectiu estatal d'empreses de consultoria i estudis de mercat i de l'opinió pública (Resolució de 13 de juliol de 2023, de la Direcció General de Treball, pel que es registra i publica el XVIII Conveni col·lectiu estatal d’empreses de consultoria, tecnologia de la informació i estudis de mercat i de la opinió pública, codi de conveni 99001355011983): https://www.boe.es/diario_boe/txt.php?id=BOE-A-2023-17238] 

L’empresa adjudicatària nomenarà una persona responsable de l’execució del servei. Li correspondran, sempre amb la supervisió i control de les persones responsables de l’Àrea de Mediació de l’ACPC, entre d’altres funcions, la planificació estratègica, el disseny e implementació del servei, l’assessorament en el disseny del qüestionari de satisfacció, així com l’avaluació i millora dels serveis prestats.

La persona responsable del projecte serà l’interlocutor/a vàlid entre l’empresa i les persones responsables de l’Àrea de Mediació. A través d’aquest interlocutor/a es canalitzaran les incidències que es produeixin en el desenvolupament de la prestació del servei. Per aquest motiu, la persona responsable ha de disposar d’un nivell C1 de català o equivalent –haver cursat l’escolaritat reglada que reconeix aquest nivell, d’acord amb el Departament d’Educació- [footnoteRef:2]. [2:  Reconeixement del nivell C1 de català per escolaritat reglada no universitària. Departament d’Educació: https://educacio.gencat.cat/ca/tramits/tramits-temes/22046-reconeixement-b2-c1-catala] 


2. Tècnic/a d’estudis de mercat [footnoteRef:3] [3:  ÀREA 5: Estudis de mercat. Grup A segons les taules salarials que s’estableixen en el conveni citat en la nota 1.] 

L’empresa adjudicatària nomenarà una tècnic/a de projecte. Li correspondrà realitzar el seguiment del servei: coordinació de l’entrega, definició i assessorament en l’elaboració del qüestionari, instal·lació i manteniment dels dispositius en els diferents equipaments, seguiment i presentació de l’anàlisi de dades i resultats; entre d’altres funcions. 

3. Tècnic de gestió de processos[footnoteRef:4] [4:  ÀREA 1: Activitats de gestió y administració de mitjans i processos i activitats d’administració interna. Grup A segons les taules salarials que s’estableixen en el conveni citat en la nota 1.

] 

L’empresa adjudicatària nomenarà una tècnic/a de gestió de processos. Les seves funcions, entre d’altres, corresponen al disseny, implementació i gestió del software de recollida de dades; manteniment i suport «in situ» i/o remot -si s’escau- dels software i del hardware, i resolució d’incidències tècniques.

8. Relacions laborals del servei
L’empresa adjudicatària haurà d’aportar els mitjans personals necessaris per a la perfecta realització del servei.
En cas de vacances o baixes laborals del personal destinat per l’empresa a la realització de les tasques relacionades amb aquest contracte, aquesta les haurà de substituir amb personal amb les mateixes característiques de forma que el servei no es vegi perjudicat.
També haurà de complir amb la legislació vigent sobre Seguretat Social, relacions laborals i dels convenis col·lectius aplicables a la plantilla inscrita al servei objecte del contracte.
L’empresa adjudicatària, en la seva condició d’empresari, serà l’únic responsable davant del personal adscrit al servei del compliment de la legislació que regula les relacions laborals, Seguretat Social, seguretat i salut en el treball i també el conveni col·lectiu que correspongui.
L’ACPC es reserva el dret de revisar en qualsevol moment la documentació acreditativa del compliment per part de l’adjudicatari de les obligacions fiscals i socials. Extingit el contracte qualsevol que fos la causa, quedaran extingits automàticament els drets reals o personals que poguessin ostentar terceres persones sobre el contracte extingit. En cap cas podrà considerar-se que existeix relació laboral entre els enquestadors i l’ACPC.

9. Drets de l’adjudicatari
1. La realització de propostes de millores que cregui oportunes per a un millor funcionament del servei, prèvia consulta amb el coordinador designat per l’ACPC.
2. Cobrar les factures que generen la prestació del servei, prèviament conformades pels responsables designats per l’ACPC.

10. Obligacions de l’ACPC
1. Posar a disposició de l’adjudicatari el qüestionari de satisfacció inicial per tal que aquest l’assessori en la selecció i tipologia de preguntes més adients.
2. Validar amb totes les persones responsables dels equipaments el qüestionari de satisfacció.
3. Facilitar a l’adjudicatari les dades de contacte de la persona responsable de cada equipament per tal de poder procedir a l’entrega, instal·lació i recollida dels dispositius segons la data pactada per ambdues parts.

11. Propietat intel·lectual i tractament de dades.
L’ACPC serà titular en exclusiva de tots els drets de propietat intel·lectual i dades de caràcter personal, amb la salvaguarda dels drets morals dels i les autores, dels continguts i materials creats com a conseqüència d’aquest contracte.
L’adjudicatari no podrà fer ús o divulgació d’aquests documents de forma total, parcial, directa, indirecta o extractada, sense prèvia autorització escrita de l’ACPC.
L’empresa adjudicatària es compromet a no utilitzar els resultats obtinguts en les enquestes de satisfacció de visita per a una finalitat diferent a la de l’objecte del contracte.
[bookmark: _GoBack]Les dades de caràcter personal obtingudes mitjançant les enquestes de satisfacció de visita seran recollides, incorporades i tractades en un fitxer de l’Agència Catalana del Patrimoni Cultural (ACPC), el responsable del qual és la mateixa institució. 

Annex 1
Relació de museus i monuments adscrits a l’ACPC en els quals s’ha d’instal·lar el dispositiu:
	
	Equipament
	Adreça posta
	Nombre de dispositius

	1
	Museu d’Història de Catalunya (MHC)
	Plaça de Pau Vila, 3
 08039 Barcelona
	2

	2
	Museu d'Arqueologia de Catalunya Barcelona (MAC Barcelona)
	Passeig de Santa Madrona, 39-41  
08038 Barcelona
	2

	3
	Museu d’Arqueologia de Catalunya-Ullastret (MAC Ullastret)
	Afores, s/n (Puig de Sant Andreu)
 17114 Ullastret
	1

	4
	Museu d’Arqueologia de Catalunya –Empúries (MAC Empúries)
	Puig i Cadafalch, s/n
17130 L'Escala
	1

	5
	Museu d’Arqueologia de Catalunya –Olèrdola (MAC Olèrdola)
	Castell d’Olèrdola, s/n
08734 Sant Miquel d'Olèrdola
	1

	6
	Museu d’Arqueologia de Catalunya –Girona (Mac Girona)
	Monestir de Sant Pere de Galligants 
Carrer de Santa Llúcia, 8
17007 Girona
	1

	7
	Museu de la Ciència i la Tècnica de Catalunya (MNACTEC)
	Rambla d'Ègara, 270
08221 Terrassa
	2

	8
	Museu del Ciment de Castellar de N'Hug
	Paratge del Clot del Moro, s/n 
08696 Castellar de n'Hug 
	1

	9
	Castell Monestir d’Escornalbou
	Carretera d’Escornalbou, s/n
43771 Riudecanyes (Baix Camp)
	1

	10
	Museu de la Colònia Sedó d’Esparraguera 
	Calle Continuas, s/n
08292 Esparreguera
	1

	11
	Museu d’Art de Girona (md’A)
	Pujada de la Catedral, 12
17004 Girona
	1

	12
	 Museu Nacional Arqueològic de Tarragona (MNAT)
	Av. De Ramón y Cajal, 82
43005 Tarragona
	1

	13
	Conjunt monumental de Sant Pere de Rodes
	Camí del Monestir, s/n
17489 El Port de la Selva (Girona)
	1

	14
	Reial Monestir de Santes Creus
	Plaça Jaume el Just, s/n
43815 Aiguamúrcia (Tarragona)
	1

	15
	Castell de Miravet
	Camí del Castell, s/n
43747 Miravet (Tarragona)
	1

	16
	Cartoixa d'Escaladei
	Camí de la Cartoixa, s/n
43379 Escaladei - La Morera de Montsant (Tarragona)
	1

	17
	Castell de Cardona
	08261 Cardona (Bages)
	1

	18
	Reial Monestir de Santa Maria de Vallbona
	C. Major, s/n
25268 Vallbona de les Monges (Lleida)
	1

	19
	Castell de Claramunt
	Camí del Castell
08787 La Pobla de Claramunt
	1

	20
	Canònica de Santa Maria de Vilabertran
	Abadia, 4
17760 Vilabertran (Girona)
	1

	21
	Roca dels Moros (El Cogul)
	Camí del Cogul a Albagés, Km1
25252 El Cogul (Les Garrigues)
	1

	22
	Casa Museu Rafael Casanovas
	C/ Rafael Casanova, 8
08180 Moià (Bages)
	1

	23
	Casa Museu Prat de la Riba
	Plaça Prat de la Riba, 7
08183 Castellterçol (Vallès Oriental)
	1

	
	
	
	

	 
	Total dispositius
	 
	26

